open-index/open-wikipedia-markdown huggingface dataset:
תנינן מצרי

**תנינן מצרי** (שם מדעי: *Pluvianus aegyptius*) הוא עוף מסדרת החופמאים. זהו המין היחיד בסוג *Pluvianus*. בעבר הוא מוין במשפחת השדמתיים אך עתה הוא נמצא במשפחה עצמאית, **תנינניים** (*Pluvianidae*).

תפוצתו בגבולות הסהרה, שם הוא נפוץ על גדות נהר חוליות וניזון מחרקים שהוא מוצא בחול. התנינן הוא רב-גווני: פניו שחורות עם פס לבן שמתחיל מעט מעל עיניו ויורד עד צווארו. חזהו לבן, כנפיו תכולות וגחונו צהוב.

## סימביוזה
200px|ממוזער|ימין|איור של תנינן מצרי המנקה את שיניו של תנין יאור
שמו העברי ניתן לו מכיוון שלתנינן משויכת סימביוזה עם תנין היאור. לפי הסיפור, שמתוארך לתקופת הרודוטוס, כאשר התנין פותח את הפה התנינן נכנס לו לפה ומנקה את שיניו משיירי מזון (בעיקר חתיכות בשר).

לא קיימות הוכחות לסימביוזה כזו בין תנינן מצרי לתנין היאור, כך שסיפור זה נחשב לאגדת עם.

## רבייה
התטולה היא 2-3 ביצים אשר נטמנות בחול. בגלל האקלים החם ההורים שומרים על בקרת טמפרטורה באמצעות הרטבת נוצות הבטן וישיבה על מקום הביצים. כך הם מצננים אותן. האפרוחים מסוגלים ללכת מיד עם בקיעתם ומתחילים לנקר מזון זמן קצר לאחר מכן. הבוגרים מצננים את האפרוחים באותה דרך שבה ציננו את הביצים. האפרוחים גם שותים מים מנוצות הבטן של ההורים. כאשר יש איום על האפרוחים ההורים קוברים אותם בחול עד חלוף הסכנה.

## קישורים חיצוניים

* 
* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:שחפאיים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:בנין: עופות
קטגוריה:גמביה: עופות
קטגוריה:בעלי חיים שתוארו ב-1758
שדמית שחורת-כנף

**שדמית שחורת-כנף** (שם מדעי:*Glareola nordmanni*) הוא מין של עוף ממשפחת השדמתיים. אורכה 28 ס"מ ומוטת כנפיה 70 ס"מ. שדמית זו דומה לשדמית אדומת-כנף אך כהה יותר. כמו כל מיני השדמית היא ניזונה מחרקים מעופפים ולא מחרקים הנמצאים על הקרקע. 

תפוצתה בדרום מזרח אירופה ובדרום מערב אסיה. 
בישראל היא הייתה בעבר  חולפת נפוצה אך חלה ירידה גדולה במספרים וכיום (2023) היא מוגדרת כחולפת לא נפוצה. 

שמה המדעי ניתן לה על שמו של אלכסנדר פון נורדמן (Alexander von Nordmann), ביולוג פיני.

## קישורים חיצוניים

* ליאור כסלו, מידע ותמונות על שדמית שחורת-כנף, אתר תצפית-מידע על ציפורים וסיורי צפרות על ידי ליאור כסלו

## הערות שוליים

קטגוריה:טקסונים שתוארו בידי גוטהלד פישר פון ולדהיים
קטגוריה:בעלי חיים שתוארו ב-1842
קטגוריה:שדמתיים
קטגוריה:ארץ ישראל: שדמתיים
שדמתיים

ממוזער|''Glareola lactea''
**שדמיתיים** (שם מדעי: Glareolidae) היא משפחה של עופות מסדרת החופמאים. המשפחה כוללת 4 סוגים בהם 17 מינים של עופות קיימים.

משפחה זו נפוצה בעולם הישן, בעיקר באפריקה. רוב מיני המשפחה נמצאים במדבריות אך ישנם מינים שנמצאים על גדות נהרות וחופי ים. רוב המינים נפוצים באזורים נמוכים, ומינים בודדים חיים באזורים גבוהים, עד 2000 מטר מעל גובה פני הים.

כל המינים ניזונים בעיקר בחרקים כאשר מיני הסוג שדמית אוכלים חרקים מעופפים ושאר המינים אוכלים חרקים שנמצאים על הקרקע.

## מיון מדעי
*סוג *Cursorius*
** רץ מדבר (*Cursorius cursor*)
** *Cursorius somalensis*
** *Cursorius rufus*
** רץ מדבר טמינק (*Cursorius temminckii*)
** *Cursorius coromandelicus*
*סוג *Rhinoptilus*
** *Rhinoptilus africanus*
** *Rhinoptilus cinctus*
** *Rhinoptilus chalcopterus*
** *Rhinoptilus bitorquatus*
* סוג ומין יחיד *Stiltia isabella*
*שדמית (*Glareola*)
**שדמית אדומת-כנף (*Glareola pratincola*)
**שדמית מזרחית (*Glareola maldivarum*)
**שדמית שחורת-כנף (*Glareola nordmanni*)
** *Glareola ocularis*
** *Glareola nuchalis*
** *Glareola cinerea*
** *Glareola lactea*

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1831
קטגוריה:טקסונים שתוארו בידי כריסטיאן לודוויג ברם
צנע

[250px|ממוזער|מורה ב[בית ספר יסודי בוושינגטון די. סי. ב-1943, מלמדת כיצד להשתמש בתווי קיצוב שהונפקו בארצות הברית במלחמת העולם השנייה.]]  
במקרו-כלכלה, **צנע **מתייחס למדיניות של הקטנת גירעון תקציבי באמצעות צמצום הוצאות על ידי הפחתת ההטבות והשירותים הציבוריים הניתנים. מדיניות צנע לרוב מאומצת על ידי ממשלות כדי לצמצם את הגירעון, יחד עם מדיניות העלאת מיסים שנועדו לחזק את כושר הפרעון הפיסקלי לנושים בטווח הארוך.

התומכים במדיניות צנע צופים שכתוצאה מהתכווצות תקציבית, כלומר, צמצום משמעותי בהוצאות הממשלתיות, יעודד צריכה פרטית והתייעלות עסקית, משקית וממשלתית, ויוביל בעתיד להתרחבות כלכלית.

המתנגדים טוענים, כי בתקופות של שפל ואבטלה גבוהה, מדיניות צנע פוגעת בצמיחה. בנוסף, מכיוון שצמצום הוצאות ממשלתיות יכול להעלות את שיעור האבטלה, אשר גורם בתורו להעלאת הוצאות רשת הביטחון הסוציאלי תוך צמצום הכנסות ממיסים, יעילותו נפגעת נדרשים קיצוצים נוספים. בנוסף לכך צמצום הוצאות ממשלתיות גורם להפחתה בתמ"ג, אשר גורם לפגיעה בהערכת היחס בין החוב הלאומי לבין התמ"ג בעיני נושים וחברות דירוג. המתנגדים טוענים עוד כי הוצאות ממשלתיות בטווח הקצר המתוקצבות על ידי כספי גירעון, תומכות בצמיחה כלכלית בתקופה שבה צרכנים ועסקים אינם מוכנים או מסוגלים לעשות זאת.

את החידוש **צֶנַע** (ואת הפועל **צִנַּע**) טבע המילונאי ראובן אלקלעי ב-1939.
באותו הזמן עבד בלשכת העיתונות הממשלתית המנדטורית ותרגם את המילה האנגלית "austerity", שהופיעה בתקנות הקיצוב שהונהגו במלחמת העולם השנייה בבריטניה.

## תקופת הצנע בישראל
[250px|ממוזער|תחנה לתלונות הציבור של [משרד האספקה והקיצוב, 1949]]

מדיניות צנע קיצונית הונהגה בישראל בין השנים 1949–1959, וזכתה לכינוי תקופת הצנע. מטרתה של מדיניות כלכלית זו הייתה ליצור שער חליפין יציב וכך לחסוך במטבע חוץ. מדיניות זו באה לידי ביטוי בשתי דרכים מרכזיות: הכוונת אשראי והשקעות, אך בעיקר הגבלת הרכישה של מזון ומוצרי צריכה. בתחום המזון כל אזרח שובץ לחנות מכולת קבועה שבה קיבל את מוצרי המזון הבסיסיים על פי הקצבה קבועה, תמורת נקודות שהוקצבו לו בפנקס אישי לצורך זה. נוסף על כך, הוטלו הגבלות על כספים שניתן להוציא מהארץ. אזרח ישראלי שיצא לחו"ל באותה תקופה יכול לשאת עמו רק סכום קטן של מטבע חוץ. בהמשך הורחבה המדיניות באמצעות ייצור מוצרים "עממיים" במחיר זול, בין השאר רהיטים, בגדים וכלי בית.

## קישורים חיצוניים

* 
* טליה דיסקין, '"צנע על כל שעל": משטר הקיצוב בעיתונות הילדים במדינת ישראל בראשיתה', **זמנים: רבעון להיסטוריה** 141 (2019) 93-76.
* 

## הערות שוליים

קטגוריה:מקרו-כלכלה
קטגוריה:מימון ציבורי
קטגוריה:כלכלה מתוכננת
ערקה

**עַרַקַה** (בערבית: **عرقه** או عرقة) הוא כפר פלסטיני בצפון השומרון הממוקם כ-15 ק"מ צפונית-מערבית לג'נין. ממזרח לחיננית ושקד (שמעבר לקו הירוק). הכפר בנוי על גבעה בגובה של כ-280 מ' מעל פני הים.

היישוב מונה, נכון לשנת 2016, כ-2,686 תושבים מוסלמים.

מקור השם - לא ידוע.

כקילומטר וחצי דרום מזרחית לכפר, ישנו היישוב ח'רבת א-טורום או א-טרם שהוקם על ידי תושבי ערקה. ראה להלן.

## היסטוריה
לפי עדויות ארכאולוגיות האזור היה מיושב החל מהתקופה הרומית בארץ ישראל. במסגרת הסקר ארכאולוגי סקר הר מנשה, נמצאו בכפר חרסים מהתקופה הרומית, התקופה הביזנטית בארץ ישראל והתקופה המוסלמית המוקדמת בארץ ישראל.

החוקר צרפתי ויקטור גרן ביקר בכפר ב-1870.

### בתקופת המנדט הבריטי
בתקופת המנדט הבריטי השתייך הכפר לנפת ג'נין.
במפקד 1922, שנערך על ידי שלטונות המנדט הבריטי, בערקה הייתה אוכלוסייה של 168 נפש, כולם מוסלמים. במפקד אוכלוסין 1931 של ארץ ישראל היו בכפר 36 בתים מאוכלסים, בהם התגוררו 219 תושבים, כולם מוסלמים.

בסקר הכפרים בשנת 1945 האוכלוסייה בכפר הייתה 350 מוסלמים, ושטח הקרקע הכולל של הכפר היה 5,675 דונם. אשר מתוכם הוקצו 462 לחקלאות שלחין, ו-1,191 לגידולי דגנים.

לדברי אחד מתושבי הכפר, תושבי ערקה סייעו בתחילת שנות ה-30 של המאה ה-20 לעז א-דין אלקסאם וחבורתו שפעלו הן כנגד "צבא הכיבוש הבריטי" והן כנגד יהודים. הסיוע התבטא באספקת מסתור ומזון וזאת עד לחיסולו של עז א-דין, ב-1935, לא רחוק מהכפר, באזור "אלבדיד אל-ע'רבי".

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.

### לאחר 1967
ממוזער|כפר ערקה ב-2010
בעקבות מלחמת ששת הימים ב-1967, עבר הכפר משליטה ירדנית לישראלית.

קרקעות הכפר הופקעו מספר פעמים לצורך הקמת התנחלויות ישראליות ובסיסים צבאיים, וכתוצאה מכך התדלדלו משאבי הקרקע והמים של הכפר. ב-1980 נתפסו חלק מאדמות הכפר לצרכים צבאיים ועליהן הוקמה היאחזות נח"ל, שאוזרחה בשנת 1981 כהתנחלות שקד. משנת 1977, יותר מ-3,000 דונם מקרקעות הכפר הוכרזו כאדמות מדינה ולאחר מכן הועברו לטובת הקמת ההתנחלויות חיננית בשנת 1980וטל מנשה ב-1991.

בשנת 2003, הקימה מדינת ישראל את גדר ההפרדה, שחוצצת בין השטחים שבהם מתגוררים הפלסטינים ביהודה ושומרון ובין השטחים הישראלים. באזור ערקה, מאחר שההתנחלויות והיישובים הפלסטינים קרובים ואין רצף טריטוריאלי לשום צד. בותרו אדמות הכפר על ידי הגדר, תוך איבוד חלק מהשטחים החקלאיים שלו. 30% מאדמות הכפר נמצאות מעבר לגדר ההפרדה. תושבי הכפר הפגינו תקופה מסוימת נגד גדר ההפרדה.

## קרקעות ומים
הכפר יושב על כ-5,675 דונם, מהם 3,994 דונם בבעלות פרטית ועוד 1,681 דונם בבעלות ציבורית (מושע).

בשטח הכפר ישנה רק באר אחת

מתוכם 462 דונם - חקלאות שלחין והיתר חקלאות בעל.

## חינוך
בכפר שני בתי ספר יסודיים - אחד לבנים ואחד לבנות וכן שני תיכונים - אחד לבנים ואחד לבנות

## פח"ע
כמה מתושבי הכפר היו מעורבים בפח"ע וביניהם נזיר מוחמד חמאד, שביצע פיגוע ההתאבדות בעפולה, ב-4 אוקטובר 2001, שכתוצאה ממנו נהרגו שלושה ונפצעו 13 איש.

## ח'רבת א-טורום / ח'רבת א-טרם
כפר סמוך שהוקם על ידי תושבי ערקה. נכון לשנת 2016 מתגוררים בו כ-459 תושבים. הכפר יושב בגובהה של 400 מטר מעל פני הים. כל התושבים נושאים את שם המשפחה עטאטרה.

## קישורים חיצוניים


*Welcome To 'Araqa
*Araqa, Welcome to Palestine
*Survey of Western Palestine, Map 8: IAA, Wikimedia commons


## הערות שוליים

קטגוריה:רכס אמיר: יישובים
קטגוריה:נפת ג'נין
קטגוריה:הרשות הפלסטינית: יישובים
סבסטיאן מורן

**קולונל סבסטיאן מורן** (באנגלית: **Sebastian Moran**) הוא דמות בדיונית ספרותית המופיעה בסדרת ספרי שרלוק הולמס מאת סר ארתור קונן דויל. הקולונל מורן הוא סגנו ויד ימינו של אויבו הגדול של שרלוק הולמס הפרופסור ג'יימס מוריארטי.

## הופעתו בסיפורי שרלוק הולמס
בסיפור "**הבעיה הסופית**" מופיע הקולונל מורן בלי אזכור של שמו. כאשר הולמס מגיע לבקר את ידידו ד"ר ווטסון הוא מבקש ממנו לסגור את תריסי החלון ומנמק זאת בחשש מפני התנקשות על ידי רובה אוויר. בסיפור "**תעלומת הבית הריק**" מתברר למפרע כי המתנקש הנוהג לעשות שימוש בכלי זה הוא הקולונל מורן. כמו כן מתברר באותו הסיפור כי מי שהתלווה לפרופסור מוריארטי ברדפו אחרי הולמס היה סגנו של מוריארטי - מורן. לאחר שהולמס הביס את מוריארטי והשליך אותו לתהום של מפלי רייכנבאך. מורן, שצפה בהתגוששות מרחוק, ניסה לדרדר סלע לעבר הולמס כדי להשלים את המשימה שנכשל בה מוריארטי.
בסיפור תעלומת הבית הריק מופיע הולמס, להפתעת כל ידידיו ואויביו שהיו בטוחים כי נרצח על ידי מוריארטי, על מנת לפתור את תעלומת הירצחו של צעיר אציל בירייה. הולמס מכיר בפשע את טביעות אצבעותיו של סגנו של יריבו הישן ולוכד אותו.

## דמותו
הקולונל מורן הוא קצין לשעבר בצבא הוד מלכותה בהודו. על פי המידע שצבר אודותיו שרלוק הולמס, מורן הוא צאצא של משפחה אצילה וזכה לחינוך מעולה באיטון קולג' ובאוקספורד. בזמן שירותו הצבאי התפרסם כצייד נמרים וכצלף קר רוח. הוא השתתף במספר מערכות בזמן שירותו ופרסם אודותיהן שני ספרים.
לאחר שירותו הצבאי איתר אותו הפרופסור מוריארטי וגייס אותו לשירות ארגון הפשע שהקים בלונדון. על פי חשדותיו של הולמס הקולונל אחראי רק למספר קטן של מעשי פשע היות שמוריארטי הפעיל אותו רק במקרים יוצאי דופן.

## אזכורים נוספים
דמותו של הקולונל מורן הופיעה בעיבודים נוספים שנעשו על בסיס העלילות שיצר קונן דויל בספרות, בקולנוע ובטלוויזיה. בחלק מאותן יצירות מופיע מורן כשומר ראשו של מוריארטי, בחלקן הוא מופיע כמי שמנסה להחיות את מפעל הפשע המאורגן של מוריארטי וביצירות מסוימות פוגשים גם את בנו של מורן.

בסרטו של גאי ריצ'י שרלוק הולמס: משחק הצללים מופיע מורן כצלף מצטיין בצבא הבריטי שמגויס לשירותו של מוריארטי.

קטגוריה:שרלוק הולמס: דמויות
Works Volume II

**Works Volume II** הוא האלבום האולפן השישי של הסופרגרופ, אמרסון, לייק ופאלמר. האלבום יצא לאור ב-1977. האלבום לא כמו קודמו Works Volume I (אשר הורכב משלושה צדדים של שירי סולו של חברי הלהקה וצד אחד של עבודה משותפת), *Volume II* הוא אלבום יחיד אשר כולל בתוכו שירים שהוקלטו לשעבר בין השנים 1973–1976 שלבסוף לא יצאו לאור בשום אלבום. אלבום זה גם היה די שונה מכל האלבומים האחרים מכיוון שפנה לסגנונות אחרים. האלבום שכולל בתוכו את צליל הרוק המתקדם הייחודי של הלהקה, גם פונה לבלוז, ג'אז ובלוגראס.

## שירים
"When The Apple Blossoms Bloom...", "Tiger in a Spotlight" ו-"Brain Salad Surgery" הוקלטו ב-1973 במהלך ההקלטות לאלבום Brain Salad Surgery ולבסוף לא נכללו בו. השיר "I Believe in Father Christmas" נכתב ובוצע על ידי גרג לייק. באלבום הלהקה מבצעת השיר. הגרסה של לייק כללה תזמורת והיא יצאה כסינגל בבריטניה בחג המולד.

## ביקורות
מבקר המוזיקה רוברט כריסטגאו כתב ביקורת שלילית על האלבום, כשהוא כותב את השאלה "האם זה רוק אנד רול?" ("But is it rock and roll?"). מצד שני המבקר ג'ורג' סטאראוסטין כתב: "הסיבה היחידה שזה לא צריך להיות האלבום הראשון שאתה קונה של ELP היא שזה לא הצליל שלהם" ("the only reason why it shouldn't be your first ELP buy is that it's totally atypical of their 'sound'".).

## רשימת שירים
#"Tiger in a Spotlight" (קית' אמרסון, גרג לייק, קרל פאלמר, פיטר סינפילד) – 4:32
#"When the Apple Blossoms Bloom in the Windmills of Your Mind I'll Be Your Valentine" (אמרסון, לייק, פאלמר) – 3:56
#"Bullfrog" (רון אספרי, מיק הודגינסון, פאלמר)– 3:49
#"Brain Salad Surgery" (אמרסון, לייק, סינפילד) – 3:07
#"Barrelhouse Shake-Down" (אמרסון) – 3:37
#"Watching Over You" (לייק, סינפילד) – 3:54
#"So Far to Fall" (אמרסון, לייק, סינפילד) – 4:55 
#"Maple Leaf Rag" (סקוט ג'ופלין) – 2:00 
#"I Believe in Father Christmas" (לייק, סינפילד) – 3:17
#"Close But Not Touching" (פאלמר) – 3:18
#"Honky Tonk Train Blues" (מיד "לאקס" לואיס) – 3:09 
#"Show Me the Way to Go Home" (ל. ג'יימס קאמפבל, רג'ינלד קונלי) – 3:30

### רצועות בונוס
# "Tiger in a Spotlight" - 4:16
# "Watching Over You" - 4:31
# "Show Me the Way To Go Home" - 5:34

## סינגלים
* Tiger in a Spotlight / So Far to Fall
* Watching Over You / Hallowed Be Thy Name

## ביצוע
*קית' אמרסון - קלידים, סינתיסייזר, פסנתר
*גרג לייק - גיטרה, גיטרת בס, שירה
*קרל פאלמר - תופים, כלי הקשה

עם:
*רון אספרי - סקסופון בשיר "Bullfrog"
*קולין הודגינסון - גיטרת בס בשיר "Bullfrog"

## קישורים חיצוניים

קטגוריה:אמרסון, לייק ופאלמר
קטגוריה:אלבומים באנגלית
קרדוסו

**קרדוסו **(Cardoso) הוא שם משפחה שמקורו בספרדית וקשור בשמה של העיירה אל קרדוסו בספרד או קרדוסו בפורטוגל

## הערות שוליים

קטגוריה:שמות משפחה
קטגוריה:שמות משפחה ספרדיים
קטגוריה:שמות משפחה טופונימיים
רוברט דאנקן מקניל

**רוברט דאנקן מקניל** (באנגלית: **Robert Duncan McNeill**; נולד ב-9 בנובמבר 1964) הוא שחקן, מפיק ובמאי אמריקאי הידוע בתפקידו כלויטננט טום פאריס בסדרת הטלוויזיה "מסע בין כוכבים: וויאג'ר".

## קריירה
### משחק
מקניל גדל באטלנטה, והחל את קריירת המשחק שלו בהפקות מקומיות ואזוריות, לפני שהפך לסטודנט בבית הספר ג'וליארד שבניו יורק. הוא זכה להכרה כשחקן מקצועי בשלב מוקדם, ולוהק לתפקיד צ'ארלי ברנט באופרת-הסבון "כל ילדיי" ולתפקיד בסרט הקולנוע "*Masters of the Universe*". הוא כיכב בפרק זוכה השבחים של הסדרה "אזור הדמדומים" (של שנות ה-80), "*A Message From Charity*". לאחר מכן הוא הופיע בברודוויי יחד עם סטוקארד צ'אנינג בהפקה של המחזה "קשר בכל מחיר", לפני שחזר ללוס אנג'לס על מנת להופיע בטלוויזיה. הוא הופיע בתפקידי אורח בסדרות טלוויזיה רבות, לרבות "פרקליטי אל איי", "זינוק לאתמול" ו-"*Murder, She Wrote*". הוא היה חבר בצוות השחקנים של סדרת דרמה קצרת ימים מ-1992 בשם "*Going to Extremes*", ובאותה שנה השתתף בתפקיד אורח בפרק "*The First Duty*" של "מסע בין כוכבים: הדור הבא", בו הוא שיחק את דמותו של ניק לוקרנו, צוער באקדמיה של צי הכוכבים ומפקד חוליה אשר לוחץ על עמיתו, הצוער וסלי קראשר, שיסייע בחיפוי על עוולותיהם. מאוחר יותר, הוא הפך לשחקן קבוע בסדרה "מסע בין כוכבים: וויאג'ר", שבו החל משנת 1995 הוא שיחק את דמותו של טום פאריס, קצין צי הכוכבים עם סיפור רקע הדומה לזה של לוקרנו.

### בימוי
[שמאל|ממוזער|רוברט דאנקן מקניל, [2011.]]
מקניל החל את קריירת הבימוי שלו עם כמה פרקים של "מסע בין כוכבים: וויאג'ר". באותו הזמן הוא גם כתב, הפיק וביים שני סרטים קצרים עטורי פרסים, "*The Battery*" ו-"*mm of Love 9*", והתחיל לביים פרקים בסדרות טלוויזיה אחרות. במקביל להופעותיו ככוכב אורח בסדרות כגון "בגבולות המסתורין" ו-"*Crossing Jordan*", החל מקניל להתמקד בקריירת הבימוי שלו, במסגרתה ביים מספר פרקים של ""דוסון קריק", "*Everwood*", "מסע בין כוכבים: אנטרפרייז", "מתים במשרה חלקית", "The O.C.", "מגרש ביתי", "*Las Vegas*", "*Summerland*" ו-"על טבעי". בשנים 2006–2007 הוא ביים פרקים של ""עקרות בית נואשות", "מדיום", "*Standoff*", "*The Nine*", "*The Knights of Prosperity*", "*In Case of Emergency*", "*What About Brian*" ו-"*My Boys*". בשנת 2007 הוא ביים את הפרק הראשון של עונה 5 של הסדרה "לאס וגאס", וכן את הפיילוט של "*?Samantha Who*" (בו הופיע עמיתו ל-"מסע בין כוכבים: וויאג'ר" - טים רוס); לאחר מכן הפיק את הסדרה "צ'אק" ברשת "NBC", ואף ביים מספר מפרקי הסדרה. בשנת 2010 ביים מקניל פרק בסדרת המדע בדיוני של רשת ABC "וי", אשר הופקה על ידי סקוט רוזנבאום, לשעבר כותב ומפיק בסדרה "צ'אק".

בשנת 2018 ביים מקניל ארבעה פרקים מתוך העונה השנייה של הסדרה הקומית "יחסים בהסכמה" של רשת הטלוויזיה E!.

בשנת 2022 ביים את הפרק השלישי במספר מתוך סדרת הדרמה המשפטית "*So Help Me Todd" מבית רשת [[CBS]].*

## קישורים חיצוניים

* 

* Robert Duncan McNeill באתר Memory Alpha (ויקי מסע בין כוכבים)

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1964
פרנק סרפיקו

**פרנצ'סקו וינסנט סרפיקו** (באנגלית: **Francesco  Vincent Serpico**; נולד 14 באפריל 1936) הוא שוטר לשעבר במשטרת ניו יורק, שהתפרסם ב-1971 כשהעיד נגד עמיתיו בגין לקיחת שוחד ושחיתות, פרשה שעוררה הדים רבים בכל רחבי ארצות הברית והשפיעה על צמרת המשטרה כולה. 

פרסומו של סרפיקו התעצם שנתיים לאחר מכן, כשיצא לאקרנים סרט הקולנוע סרפיקו, בכיכובו של אל פצ'ינו ובבימויו של סידני לומט.

## ביוגרפיה
סרפיקו נולד בברוקלין, ניו יורק, למהגרים איטלקים וב-1959 הצטרף למשטרת ניו יורק כשוטר סיור. לאחר מכן הועבר למחלקה לזיהוי פלילי, ולבסוף שימש בתפקיד בו חפץ - בלש בלבוש אזרחי. הוא נהג להחליף 'תחפושות' לעיתים קרובות, ונתפס כבחור 'צבעוני', חובב בלט, מוזיקה קלאסית, נשים, מסיבות ובעלי חיים.

במהלך הקריירה שלו נתקל לא אחת בתופעת לקיחת השוחד שפשטה באותה תקופה בכל משטרת ניו יורק וסירב לקחת בה חלק, עד כי נתפס על ידי רבים מעמיתיו, שהיו חלק מהתופעה, כבוגד וכמסוכן עבורם. סרפיקו ניסה לפנות לגורמים שונים בצמרת המשטרה ובעיריית ניו יורק אך לא קיבל מענה מספק, עד כי החליט לפנות לעיתון הניו יורק טיימס, שפרסם מאמר מרעיש שגרם לסערה ולבסוף למשפט, בו העיד סרפיקו.

האירוע שהביא אותו בסופו של דבר לעזוב את המשטרה היה מעצר סוחרי סמים בו השתתף יחד עם 4 שוטרים נוספים. באירוע, נשלח סרפיקו לבצע רכישה מדומה של סמים. הוא דחק זרוע בדלת דירת החשודים וקרא לחבריו לסייע לו, אך אלו נותרו מאחור, וסרפיקו נורה בפניו.

בעקבות האירוע נותר סרפיקו חירש באוזן אחת ומשותק חלקית. הוא קיבל את 'אות הכבוד' של המשטרה, וחודש לאחר מכן פרש מהשירות. בהמשך עבר לגור בשווייץ. ב-1980 שב לארצות הברית. בשנת 2022 הוא מתגורר בברוקלין, ניו-יורק.

## קישורים חיצוניים

* חשבון הטוויטר של פרנק סרפיקו.

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שוטרים אמריקאים
קטגוריה:חושפי שחיתויות
קטגוריה:בוגרי הסיטי קולג' של ניו יורק
קטגוריה:משטרת העיר ניו יורק
קטגוריה:אמריקאים שנולדו ב-1936
סרפיקו

**סרפיקו** (באנגלית: **Serpico**) הוא סרט קולנוע משנת 1973 בבימויו של סידני לומט ובכיכובו של אל פצ'ינו, המתאר את סיפור חייו של פרנק סרפיקו, שוטר במשטרת ניו יורק, שנלחם בשחיתות ובתופעת לקיחת השוחד במשטרה בשלהי שנות ה-60 ותחילת שנות ה-70 של המאה ה-20.

## עלילה
הדמות הראשית בסרט היא פרנק סרפיקו, המצטיין בעבודתו, כשוטר במשטרת ניו יורק. סרפיקו הופך לשוטר סמוי, וכך מגלה הרגלי שחיתות בקרב עמיתיו לעבודה. לאחר שהוא מבין את עומק התופעה, מחליט סרפיקו לחשוף את מה שהוא ראה, אך הוא מאוים ומוטרד על ידי עמיתיו השוטרים. המאבק שלו מוביל למריבות פנימיות בתוך המשטרה, בעיות במערכות היחסים האישיות שלו, ואיומים על חייו. לאחר שנפגע (באדישות חבריו) בפעולה נגד סוחרי סמים, ב-3 בפברואר 1971, הוא מעיד בפני ועדת קנאפ (ועדה אשר חקרה את השחיתות בעיר בשנים 1970 - 1972). הוא מקבל מדליה וקצבת נכות. לאחר מכן, הוא עוזב את ארצות הברית ועובר לשווייץ. 

רווחים וביקורות - תקציבו של הסרט היה צנוע יחסית - 2 - 3 מיליון דולר, אך הסרט הצליח מסחרית. הוא הכניס סכום כולל של 29,800,000 דולר, מה שהופך אותו לסרט ה-12 בהצלחתו בשנת 1973.

הסרט קיבל דירוג של 90% באתר Rotten Tomatoes.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1973
קטגוריה:סרטי פשע אמריקאיים
קטגוריה:סרטי משטרה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטי קולומביה
קטגוריה:משטרת העיר ניו יורק
קטגוריה:סרטי אל פצ'ינו
קטגוריה:סרטי סידני לומט
יד ושם: קובץ מחקרים

**יד ושם: קובץ מחקרים** הוא כתב עת מדעי, חצי שנתי (בכל חצי שנה מתפרסם כרך חדש), לחקר תולדות השואה והשפעותיה. הוא יוצא לאור על ידי המכון הבינלאומי לחקר השואה במוסד יד ושם בירושלים. עד 2011 המו"ל של כתב העת היה מוסד ביאליק.

משתתפים בו חוקרים והיסטוריונים מרחבי העולם, בהם: רפאל ואגו, ליאון וולוביץ', רחל פֶלדחַי-ברנר, יאן גרבובסקי, דב קולקה, רונית פישר, סוזנה אורבן, חוי דרייפוס, יפעת וייס, דן מכמן, יהודה באואר ועמר ברטוב.

משנת 2012 עורכו הוא דוד זילברקלנג. 

## קישורים חיצוניים
* 
* יד ושם: קובץ מחקרים באתר יד ושם

קטגוריה:חקר השואה
קטגוריה:ישראל: כתבי עת מדעיים
קטגוריה:חקר האנטישמיות
קטגוריה:פרסומי יד ושם
דפים לחקר השואה

**דפים לחקר השואה** הוא כתב עת מדעי דו-לשוני (עברית ואנגלית), לחקר תולדות השואה והשפעותיה שידוע החל משנת 2019 בשם **The Journal of Holocaust Research**.

עד לשנת 2018 הוא יצא לאור בהוצאת המכון לחקר תקופת השואה, המשותף לאוניברסיטת חיפה ובית לוחמי הגטאות, בתמיכת קרן משפחת דייוויד ופלה שאפל. כחלק מתהליך הגלובליזציה והדירוג של כתבי העת החל כתב העת לצאת בהוצאת Taylor & Francis והחל משנת 2019 שינה את שמו. נכון לשנת 2020 עורכי כתב העת הם מיכל אהרוני, סטפן איריג וגבריאל ד. רוזנפלד. כתב העת יוצא לאור מטעם מרכז ויס-לבנת לחקר השואה והוראתה באוניברסיטת חיפה, בשיתוף בית לוחמי הגטאות.

בין הכותבים בכתב העת נמנים חוקרים מרכזיים של תקופת השואה ולימודי ישראל, ביניהם: אריה כוכבי, יהודה באואר, יואב גלבר, חנה יבלונקה, איליה אלטמן, קטרין שטול, רבקה ברוט, אליעזר שורץ, מיכאיל טיאגלי, אביחי צור, בתיה שמעוני, פדריקו פינקלשטיין ודורון בר.

## קישורים חיצוניים
* לקריאת גיליונות מלאים באתר 'פסיק הספרייה הדיגיטלית' (זמין חינם לסטודנטים וחוקרים)
* ביקורת על גיליון כתב העת, מאת גדעון גרייף, באתר יד ושם

## הערות שוליים

קטגוריה:חקר השואה
קטגוריה:ישראל: כתבי עת מדעיים
קטגוריה:אוניברסיטת חיפה: כתבי עת
קטגוריה:ישראל: כתבי עת למדעי היהדות
חיים ליב חריפאי

**חיים ליב חריפאי** (**אוסטרון**) (**אריה לאינסון**) (1889? – 1 במאי 1934, ט"ז באייר תרצ"ד) היה מחנך ועיתונאי עברי, עסקן ופעיל תרבות ביישוב, איש תנועת העבודה ואחר-כך הציונים הכלליים.

## קורות חיים
חיים ליב, בן צבי מאיר, נולד ברוסיה. היה חניך הקורסים הפדגוגיים הגרודנאיים (הסמינר להכשרת מורים עבריים) מיסודה של חברת מפיצי השכלה לאחר שעברו לחארקוב.
נישא לחנה, וב-1921 נולד בנם הבכור, בן שחר. בשנת 1922 עלה לארץ ישראל. כעבור שנתיים, ב-1924, הצטרפו אליו אשתו ובנו. בדצמבר 1929 נולדה בתם, זהרירה. 
לאחר עלייתו עבד כמורה לספרות בתיכון כדורי וכמורה לעברית למבוגרים ביישובי הגליל העליון (באזור ראש פינה ותל חי) מטעם ועדת התרבות המרכזית מיסודה של ההסתדרות. היה חבר "הפועל הצעיר", וכתב בביטאונה. לאחר היווסדו של ביטאון ההסתדרות, "דבר", כתב גם בו. פרסם מאמרים פובליציסטיים וגם ביקורת תיאטרון.
בהמשך עבר לעיר תל אביב ועבד בה כמורה. מחלת השחפת, שבה לקה עוד בטרם עלייתו, השביתה אותו מפעם לפעם מפעילות והקשתה עליו את ההסתגלות לארץ, ומצבה החומרי של המשפחה היה קשה.

עם משבר העלייה הרביעית ובחירתו של הארי סאקר להנהלה הציונית ב-1927, היה לתומכו והגן עליו מעל דפי העיתונות הציונית. מאז הלך והתרחק מתנועת העבודה, ועבר מעיתוניה לעיתון "הארץ", ומשם ל"דואר היום", שבו כתב עד 1932.

לאחר שהתאחדה הפועל הצעיר ב-1930 עם "אחדות העבודה" ליצירת מפלגת פועלי ארץ ישראל (מפא"י), עבר לציונים הכלליים (מ-1931: הסתדרות הציונים הכלליים המאוחדים בארץ ישראל). נמנה עם אנשי האגף הימני בתנועה, מתומכי יהושע סוּפּרַסקי, ומצד שני היה מתומכי משה סמילנסקי והתאחדות האיכרים. כתב בביטאון המפלגה "הציוני הכללי" ובביטאון התאחדות האיכרים "בוסתנאי". היה חבר אגודת הסופרים העבריים בארץ ישראל.
חרף מחלתו, לא הסתפק בפעילות עיתונאית, היה פעיל תרבות ונשא הרצאות בנושאים שונים, היה מראשי הדוברים בוועידות המפלגה ונאם במושבות. בוועידה הארצית של הציונים הכלליים בשנת 1932 נבחר כסגן במועצה הארצית. בשנים האחרונות לחייו כיהן כבא-כוח ועדת התרבות המרכזית שליד התאחדות האיכרים והציונים הכלליים (המקבילה התנועתית לוועדת התרבות של ההסתדרות). במסגרת פעילותו נוסדו ביותר מעשר מושבות ועדות תרבות מקומיות.

התגורר ברחוב רש"י 54 בתל אביב. נפטר ב-1 במאי 1934 בבית החולים הדסה בתל אביב מדלקת ריאות, בגיל 45. נקבר בבית העלמין נחלת יצחק. הותיר את אשתו ושני ילדיהם.

בנו, בן שחר חריפאי (1921–2004), התנדב לבריגדה היהודית. למד משפטים בבית הספר הגבוה למשפט וכלכלה ושירת בצה"ל כמשפטן, בין היתר כשופט צבאי וכנשיא בית דין צבאי מחוזי, בדרגת סגן-אלוף. בהמשך כיהן כמזכיר מועצת מקרקעי ישראל ולבסוף כשופט תעבורה ברחובות.
היה נשוי לנורדיה לבית פניק, גננת, ואב לשתיים.

בתו הצעירה זהרירה חריפאי (1929–2013) הייתה שחקנית תיאטרון שפעלה בארץ במשך יותר מחמישה עשורים, כלת פרס ישראל לתיאטרון.
הייתה אשתו של הסופר, העיתונאי והעורך שלמה שבא עד מותה, ואם לבת, השחקנית והבמאית איה שבא.

## קישורים חיצוניים
* 
*  (עם מותו)
* 
* 

מפרי עטו:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

תרגום:
* 

## הערות שוליים

קטגוריה:אנשי העלייה השלישית
קטגוריה:אנשי חינוך שוחרי השפה העברית ביישוב
קטגוריה:עיתונאים כותבי עברית ביישוב
קטגוריה:פעילי תרבות ישראלים
קטגוריה:חברי הפועל הצעיר
קטגוריה:חברי הציונים הכלליים
קטגוריה:התאחדות האיכרים
קטגוריה:אישים הקבורים בבית הקברות נחלת יצחק
קטגוריה:ארץ-ישראלים שנולדו ב-1889
קטגוריה:ארץ-ישראלים שנפטרו ב-1934
הביטואציה

**הַבִּיטוּאַצְיָה**, ובעברית **התרגלות** או **השתגרות** (מלשון "שגרה"), היא למידה פשוטה. היא מתבטאת בירידה בעוצמת התגובה לגירוי לא מזיק בעקבות חשיפה מתמשכת אליו.
זהו תהליך של ניתוק הקשר בין הגירוי לתגובה והוא יכול להתרחש במשך שעות עד שבועות.
ההתרגלות נצפתה במערכות עצבים של בעלי חיים רבים ובהם האדם. ההתרגלות מסייעת לאדם להתמקד באירועים חדשים בסביבה, על ידי הפחתת הצורך לבזבז מאמץ התנהגותי בהגבה חוזרת ונשנית לגירויים ישנים.

את תופעת ההתרגלות גילה פרופ אריק קנדל (Eric Kandel). הוא חקר את התופעה של רפלקס כיסוי הזים באפליזיה (aplysia) - חילזון עירום, ועל כך קבל **פרס נובל** בפיזיולוגיה ורפואה בשנת 2000. .

## היבטים נוירולוגיים
ההביטואציה באה לידי ביטוי בפלסטיות של מערכת העצבים.
תהליך ההביטואציה קשור לפעילות בסינפסה שדרכה מועברים האותות בין תא עצב לתא המטרה שלו. נמצא שגירוי חוזר גורם להחלשה של התקשורת על ידי הפחתת ההעברה הסינפטית (depression synaptic).
כאשר העוצמה של הפוטנציאל הסינפטי יורדת מתחת למתח המנוחה של תא המטרה הוא לא יופעל בעקבות הגירוי.

## למידה התרגלותית
תהליכי ההביטואציה מקושרים לזיכרון המרומז, אשר מכיל ידע שלא בהכרח יכול לבוא לידי ביטוי בצורה מילולית.
בהתאם לכך, ההביטואציה היא אחד מצורות הביטוי ההתנהגותי של למידה לא הקשרית, כך שהפחתת עוצמת התגובה שמעורר הגירוי מעידה על למידתו.
למידה מסוג זה מכונה **למידת התרגלות**.

* **תלות בתדר הגירוי**: גירוי בתדר מהיר –התרגלות מהירה, גירוי בתדר איטי - התרגלות איטית

* **תלות בעוצמת הגירוי**: גירוי בעוצמה נמוכה – התרגלות מהירה, גירוי בעוצמה גבוהה – התרגלות איטית. כאשר הגירוי מזיק – לא תהיה התרגלות.

ההתרגלות יכולה להתבטל והתגובה תחזור רגילה בכמה מקרים: אחרי זמן ממושך בו לא ניתן הגירוי שהביא להתרגלות, בעקבות גירוי שונה מהגירוי שגרם להתרגלות, בעקבות גירוי באזור אחר בגוף, או בעקבות גירוי מזיק.

## מחקר
ישנן פרדיגמות מחקריות המבוססות על תופעת ההביטואציה.

ההביטואציה משמשת ככלי מדידה והערכה נפוץ עבור מחקרים אודות גילאים הינקות המוקדמת, אשר בהם לא ניתן לקבל תשובה מילולית מהנבדקים מפאת גילם הצעיר.
דרך למידת התרגלות ניתן לבחון יכולות מוקדמות של תינוקות. למשל, ניתן לבחון בדרך זו את יכולת ההבחנה של תינוק בין גירויים מסוימים. לצורך כך אחד הגירויים מוצג לתינוק באופן חוזר עד שהוא מתרגל אליו כך שהתגובתיות הראשונית שלו פוחתת. לאחר מכן מוצג לתינוק גירוי אחר הדומה לראשון. אם התינוק אינו מבחין בין הגירויים לא יהיה שינוי בתגובה שלו בעקבות הצגת הגירוי החדש. לעומת זאת, אם הוא כן מבחין ביניהם הוא יגיב באופן המצביע על עניין בגירוי החדש.

## ראו גם
* סבילות
* הרגל

## קישורים חיצוניים

* 
## הערות שוליים

קטגוריה:קוגניציה
קטגוריה:פסיכולוגיה קוגניטיבית
קטגוריה:זיכרון
קטגוריה:למידה
קטגוריה:התנהגות
קטגוריה:ביהביוריזם
Black Dog (שיר)

"**Black Dog**" (בעברית: "**כלב שחור**") הוא שיר של להקת הרוק הבריטית לד זפלין. זהו הרצועה הראשונה מאלבום האולפן הרביעי של הלהקה משנת 1971, שהפך לאחד האלבומים הנמכרים ביותר בכל הזמנים. השיר יצא כסינגל והגיע למצעדים במדינות רבות. זהו "אחת מרצועות הזפלין המזוהות ביותר", והוא דורג במקום ה-294 ברשימת 500 השירים הגדולים בכל הזמנים של הרולינג סטון ולאחר מכן דורג במקום ה-300 ב-2010, ודורג במקום הראשון ברשימת "20 רצועות הגיטרה הגדולות ביותר" של מגזין Q. המילים מכילות נושאים בלוזמנים טיפוסיים של תאווה, ארוטיקה ובגידה.

## לחן
שם השיר מתייחס ללברדור רטריבר שחור חסר שם, שהלהקה נהגה לראות משוטט בשטח האולפן של הדלי גריינג'. הכלב היה נעלם בערב וחוזר מותש בשעות הבוקר המוקדמות, לפני שנח כל היום וחזר על שהותו בערב. רוברט פלאנט האמין שהלברדור מבלה לילות עם "הגברת הזקנה" שלו (כלבה). כמו כן, המילים מסופרות על ידי גבר אובססיבי לאישה, "got a flaming heart can't get my fill", הוא "לא יכול להתרחק" מ"טפטוף הדבש" שלה; היא חושפת את כוונתה האמיתית, מבזבזת את כספו, לוקחת את מכוניתו, "אומרת לחבריה שהיא הולכת להיות כוכבת", ואז ההונאה מתבררת ואומר "לאישה גדולה רגליים אין נשמה". סיפור התאווה, הארוטיקה, ובסופו של דבר הבגידה, מהדהד את המוניטין המסורתי של הבלוז כמוזיקת השטן, הנרמזת בשיר "eyes that shine a burning red".

השיר נפתח בצלילים עמומים של גיטרות מתחממות ברקע, רעיון של ג'ימי פייג', שגם השמיע צלילי פתיחה מוזרים ב-"Immigrant Song" ו-"Friends", הוא אהב להתחיל שירים בצורה לא צפויה. הצלילים הם למעשה הקלטות של פתחי רצועות גיטרה שונים המנוגנים בו זמנית, ויוצרים "קולאז' קולי" שבו ניתן לשמוע את הקלטת מסתובבת במהירות. רוברט פלאנט מתחיל לשיר בקול גבוה וחזק, "Hey, hey, mama" ללא ליווי מוזיקה (א-קפלה). זה קובע את מבנה השיר, סביב דינמיקה של קריאה ותגובה, בין הסולן ללהקה, הלוך ושוב. זה היה הרעיון של ג'ימי פייג' להתחיל ולהפסיק את המוזיקה, והוא קיבל השראה מהשיר "Oh Well" של פליטווד מק משנת 1969.

## מילים ותוכן
מילות השיר מבטאות את התפתחותה של כמיהה לאהבה ומימושה של אהבה לאישה אצל נער צעיר.
בבתים הראשונים מתאר הדובר כיצד הוא לומד בגיל צעיר על היותו יצור מיני:
 
בהמשך השיר, הדובר מתאר כיצד הוא מחפש אישה לממש איתה את אהבתו ותשוקותיו.

## מבצעים
* רוברט פלאנט - שירה
* ג'ימי פייג' - גיטרה חשמלית
* ג'ון פול ג'ונס - גיטרה בס
* ג'ון בונהם - תופים

## שבחים והישגים

(*) מתאר רשימות ללא דירוג.

## מיקום במצעדים

## קישורים חיצוניים

## הערות שוליים

קטגוריה:שירי לד זפלין
קטגוריה:שירים באנגלית
קטגוריה:בלדות רוק
קטגוריה:בלדות פופ
קטגוריה:סינגלים בהוצאת אטלנטיק רקורדס
אהוביה מלכין

**אהוביה מלכין** (מאי 1917 - ט"ז בכסלו תשע"ד, 19 בדצמבר 2013) היה סופר, עורך ואיש חינוך ישראלי.

## אודות
מלכין נולד בראש פינה לאביו, שבתאי מלכין, ששימש רופא בגליל מטעם פיק"א, ולאימו רחל מלכין. שמו "אהוביה", ניתן לו על ידי מורה לזכרה של "אהובה", אחותה של אימו. היה חניך המחנות העולים באותה הכשרה של מנשה הראל, ואף שימש כמזכיר של התנועה. מראשוני קיבוץ בית השיטה.

מלכין שימש כקריין הראשון בשידורי קול ישראל של ההגנה בשנת 1940. הוא התגייס בשנת 1943 לפלמ"ח. שירת בפלוגה ו' עד לשנת 1945, תחת פיקודו של יצחק רבין. שימש במלחמת העצמאות כקצין התרבות של חזית הדרום. עם הקמת צה"ל שימש כראש ענף הסברה בצה"ל וכממלא-מקום קצין חינוך ראשי במקום יוסף קריב. השתחרר בדרגת סגן-אלוף .

לאחר שחרורו שימש כמנהל חינוכי של סמינר בית-ברל. כעבור עשור פרש מהתפקיד והחל לשמש כעורך בהוצאת הספרים "עם עובד" וכן ייסד וערך את "ספרית אופקים". בשנת 1989 ייסד את כתב העת אלפיים ושימש כעורכו הראשון.

היה אחד מתשעת המייסדים של "צוות - ארגון גמלאי צה"ל", בשנת 1960.

בשנת 2007 יצא ספרו "האקטיביסט" אודות אליהו גולומב, בהוצאת עם עובד. לדבריו הרעיון לכתיבת הספר הגיע מבקשה של דוד, בנו של גולומב.

אהוביה היה נשוי לשרה, בתו של הסופר זלמן יצחק אנכי.

## קישורים חיצוניים

* ארכיון אהוביה מלכין, באתר ארכיון מפלגת העבודה ע"ש משה שרת

*  מתוך עמוד היוטיוב של עמותת "תולדות ישראל" לתיעוד דור תש"ח
* 
* 
* נפרדים מאהוביה מלכין באתר "זמרשת"
* האקטיביסט מאת אהוביה מלכין. עם עובד 2007

## הערות שוליים

קטגוריה:בוגרי המחנות העולים
קטגוריה:עורכים ספרותיים ישראלים
קטגוריה:לוחמי ההגנה
קטגוריה:מייסדי קיבוצים
קטגוריה:בית השיטה: אישים
קטגוריה:אנשי חינוך ישראלים
קטגוריה:אנשי היישוב ילידי הארץ
קטגוריה:חיילי חיל החינוך והנוער
קטגוריה:אישים הקבורים בבית הקברות מורשה
קטגוריה:ישראלים שנולדו ב-1917
קטגוריה:ישראלים שנפטרו ב-2013
ארץ נוד

**אֶרֶץ נוֹד** היא מקום המוזכר בספר בראשית במקרא, ושמה בא מן השורש נד"ד. 

לפי הסיפור המקראי לאחר שרצח את אחיו הבל, פנה קין לנדודים ולבסוף התיישב בארץ נוד. המקרא מציין את מיקומה ב"קדמת עדן", דהיינו מזרחית לעדן. בארץ נוד בנה קין את העיר חנוך, ששמה כשם בנו חנוך.

## שם הארץ - אטימולוגיה

לפי פירושו של רש"י ארץ נוד, היא ארץ מקלט לגולים, ונקראת כך שכן כל הגולים נדים לשם.

הגאון מווילנה מפרש כי ארץ נוד היא ארץ ישראל, ונקראת כך, על שום שעתידים ישראל לנדוד ממנה.

פרופסור זלי גורביץ' בספרו "על המקום", מציע את ההסבר, שלא מדובר בכלל בשם של מקום, אלא שהשם ניתן למצב בו נתון קין, שהנדודים הם מקום מושבו

## ארץ נוד בשירה וספרות
הביטוי ארץ נוד, שבהּ את לבם של סופרים ומשוררים, והם הרבו להשתמש בו בשירה, במסה ובסיפורת.

### [[שלמה אבן גבירול]] - כתר מלכות

### [[חיים נחמן ביאליק]] - סוּס וַעֲגָלָה

### [[קלמן שולמן]] - בְּשׁוּבִי אֶל אָרֶץ מוֹלַדְתִּי

### [[יהודה ליב גורדון]] - הָקִיצָה עַמִּי

### [[אברהם שלום פרידברג]] - הַמַּאֲכֶלֶת

## הערות שוליים

קטגוריה:אתרי המקרא
רוב העיר

**רוב העיר** היא מפלגה מוניציפלית שנוסדה בספטמבר 2008 וחברה מאז במועצת עיריית תל אביב-יפו.

"רוב העיר" שמה לה למטרה לייצג את צעירי העיר תל אביב-יפו ולתת מענה מוניציפלי לצורכיהם תוך קידום רווחה וזכויות של סטודנטים בעיר, עסקים קטנים, דיור לצעירים ודיור בר השגה, עידוד הזכויות והפעילויות של קהילת הלהט"ב וחינוך לסובלנות; התנועה עוסקת בקידום מעורבותה של העירייה בספורט, קידום התרבות בעיר, אמנות צעירה ואמנות רחוב, קידום תחבורה אלטרנטיבית וחניה. ראשי "רוב העיר" יזמו יחד עם ראש העירייה רון חולדאי את יוזמת החנייה בכחול לבן לתושבים, חינוך, חיי הלילה בעיר כגון שיתוף החלטות העירייה עם יזמי חיי הלילה, תיירות, פיתוח התיירות הגאה, קידום תנועות הנוער ומרחבי למידה כגון פתיחת מרכז הצעירים "מזא"ה 9", פיתוח המרחב הציבורי ואיכות חיים קהילתיים כגון קידום אינטרנט אלחוטי Wi-Fi חינם ברחבי העיר.

בבחירות שנערכו ב-11 בנובמבר 2008 זכתה "רוב העיר" בשלושה מושבים במועצת העיר ה-19, והצטרפה לקואליציה של מפלגת תל אביב אחת בראשותו של ראש העירייה רון חולדאי, בטקס שנערך בנובמבר 2008. אסף זמיר בן ה-28, חבר המועצה מטעם התנועה, הפך לסגן ראש העירייה הצעיר ביותר בתולדות העיר. בבחירות של שנת 2013 הגדילה התנועה את כוחה במועצת העיר ה-20 לארבעה מושבים.

ב-9 ביולי 2018, מנהיג התנועה אסף זמיר הודיע שיתמודד בבחירות לראשות העיר שהתקיימו ב-30 באוקטובר באותה שנה, אך הפסיד לראש העיר חולדאי לאחר שזכה ל-33.9% מהקולות לעומת 46% לחולדאי. התנועה התחזקה במועצת העיר מ-4 מנדטים ל-6 מנדטים, ובכך הפכה לסיעה השנייה בגודלה במועצה.

בשנת 2019 מנהיג התנועה אסף זמיר הוצב במקום ה-19 בבחירות לכנסת ה-21 ברשימת כחול לבן לכנסת מטעם מפלגת חוסן לישראל, והושבע לחבר הכנסת ה-21 בזמן שהוא עדיין מנהיג התנועה.

## חברים בולטים בתנועה
* אסף זמיר - שימש ממלא מקום וסגן ראש העיר ומחזיק תיק החינוך, ממונה על תחום קהילה, נוער וספורט
* אלון סולר - יו"ר ועדת הספורט
* יניב ויצמן - יועץ ראש העיר לענייני הקהילה הגאה ומחזיק תיק התיירות
* ציפי ברנד פרנק - עיתונאית, מפיקה ובמאית סרטים דוקומנטריים זוכת פרס אמי שהצטרפה לרוב העיר בבחירות 2018 ושימשה לסירוגין כסגנית ראש העיר.
* מירב בן ארי - 2013, מחזיקת תיק "אכפת" – קידום נוער וילדים בעירייה.
* חן אריאלי - סגנית ראש העיר ומחזיקת תיק הרווחה והשירותים החברתיים, שימשה כיו"ר אגודת הלהט"ב בשנים 2015–2019.

## קישורים חיצוניים
*חברי המועצה ה-21 של עיריית תל אביב באתר העירייה
*עיריית תל אביב-יפו
*רוב העיר

## הערות שוליים

קטגוריה:תל אביב-יפו: ארגונים
קטגוריה:מפלגות הפועלות בתל אביב-יפו
קטגוריה:מפלגות שהוקמו ב-2008
שרופשייר

**שרופשייר** (באנגלית: **Shropshire**) הוא מחוז הממוקם באזור מערב המידלנדס שבמערב אנגליה. עיר הבירה של המחוז היא שרוסברי (96,071 תושבים) והעיר הגדולה ביותר היא טלפורד (162,300 תושבים).

## גאוגרפיה
המחוז הוקם בשנת 2009 כרשות יוניטרית (רשות מקומית), אשר כוללת את רוב השטחים ההיסטוריים של המחוז. רוב התעשייה ואוכלוסיית המחוז נמצאים בחמש ערים מרכזיות; שרוסברי, טלפורד, אוסווסטרי, ברידנורת' ולודלאו. מבחינה גאוגרפית המחוז מחולק לשני חלקים עיקריים; צפון שרופשייר שמאופיין בשטחים פתוחים ושטוחים כאשר רוב ריכוזי האוכלוסייה נמצאים באזור זה, מצד שני דרום שרופשייר מאופיין באזור הררי וכפרי יותר.

המחוז נחצה ממזרח למערב על ידי הכביש המהיר ה-M54 שהופך במרכז המחוז לכביש ה-A5, כביש זה נמצא על דרך רומית עתיקה אשר חיברה את לונדון (במרבל ארץ') לצפון ויילס. נהר הסוורן זורם גם הוא ממערב לדרום-מזרח המחוז. לאורך גבולות המחוז נמצאים (עם כיוון השעון); צ'שייר מצפון, סטפורדשייר ממזרח, ווסטרשייר מדרום-מזרח, הרפורדשייר מדרום, פוויס (ויילס) ממערב ורקסהאם (ויילס) מצפון-מערב.

## קישורים חיצוניים

* 
* אתר הרשות היוניטרית של המחוז
* אתר הרשות של טלפורד
* 

## הערות שוליים

*
קטגוריה:אנגליה: מחוזות
קטגוריה:מערב המידלנדס: מחוזות
קטגוריה:מחוזות הספר הוולשי
אנטוניו לופז גרסיה

**אנטוניו לופז גרסיה** (בספרדית: **Antonio López García**;  נולד ב-6 בינואר 1936) הוא צייר ופסל ספרדי, אשר ציוריו מתאפיינים בסגנון סוריאליסטי והיפר-ריאליסטי.

## ביוגרפיה
נולד בעיר טומליוסו שבמרכז ספרד, כמה חודשים לפני פרוץ מלחמת האזרחים הספרדית, למשפחה של חקלאים. דודו, אשר היה צייר, שם לב לכישרונו ונתן לו שיעורי ציור. בשנת 1949 עבר גרסיה למדריד והתקבל ללימודים באקדמיה לאמנות יפה של סן פרננדו, שם למד בין השנים 1950 ל-1955. במהלך הלימודים פגש בציירת מריה מורנו-אלסו, עמה התחתן בשנת 1961. בשנת 1955 זכה במלגה ללימודים באיטליה, שם התעמק בציור איטלקי בתקופת הרנסאנס.

כבר בשנת 1957 החלה יצירתו להפגין מאפיינים סוריאליסטים שונים, כמו עצמים ודמויות מרחפות באוויר, ואובייקטים המופיעים שלא בסביבה הרגילה שלהם. סגנון זה אפיין אותו לפחות עד לשנת 1964.

## קישורים חיצוניים

* אתר המוקדש לאמן
* 

קטגוריה:ציירים ספרדים
קטגוריה:פסלים ספרדים
קטגוריה:זוכי פרס נסיך אסטוריאס לאמנויות
קטגוריה:ספרדים שנולדו ב-1936
האחים הטהורים

**האחים הטהורים** (פרסית: **اخوان الصفا**) הייתה אגודת סתרים של פילוסופים מוסלמים אשר פעלו בבצרה שבעיראק במאה ה-10 לספירה. הארגון וזהות חברי הקבוצה לא נהירים לחלוטין לחוקרים מודרניים. יצירתה המרכזית של הקבוצה הן "אגרות האחים הטהורים" , מעין אנציקלופדיה המורכבת מ-52 איגרות. יצירה זאת השפיעה רבות על העולם והמחשבה המוסלמית במהלך השנים, בין השאר על הפילוסוף הנודע אבן ערבי, ועל התקבלות המחשבה האפלטונית בה. 

## קישורים חיצוניים

* 

קטגוריה:פילוסופים מוסלמים
קטגוריה:פילוסופיה אסלאמית
קטגוריה:מדענים מוסלמים
קטגוריה:אגודות סתרים
קטגוריה:אנשי ימי הביניים
קטגוריה:פילוסופים של ימי הביניים
קטגוריה:בצרה
ח'נפר

**ח'נפר** (ערבית **خنفر** - "כנפר") היא עיר במחוז אביאן שבדרום מערב תימן. העיר נמצאת מצפון לבירת המחוז זנגיבאר. 

העיר נודעה בשל עלי בן אלפדל אלג'דני אלח'נפרי, אשר היה אחד מהאנשים אשר הפיצו את ערכי הכת הקרמטית בתימן.

## קישורים חיצוניים
*האתר הרשמי של מחוז אביאן בתימן

קטגוריה:תימן: יישובים
אדומית

**אדומית** היא ניב כנעני נכחד אשר דובר על ידי האדומים, בארץ אֱדוֹם (סביב הרי אדום, בחלקים של ישראל ודרום מערב ירדן של ימינו). יש הרואים באדומית ניב עברי.

ישנן עדויות מעטות לשפה, בהן כתובת אדומית מחרבת עוזה מבקעת ערד, אוסטרקון אדומי מתל אל ח'ליפה שבראש מפרץ אילת הכולל רשימת שמות, וכן מספר מצומצם של טביעות חותם המכילים שמות אדומיים. בתחילה נכתבה האדומית בכתב כנעני אולם החל מהמאה ה-6 לפני הספירה החלה לאמץ את הכתב הארמי. הכתובות המעטות מראות קרבה גדולה מאוד לעברית המקראית.

## כתובות אדומיות
הניקוד בכל הכתובות משוער ומותאם לעברית המקראית. ניקודי הכתובות המנוקדות, פירושן ותארוכן על פי שמואל אחיטוב.

### האוסטרקון מחורבת עוזה

### רשימת שמות מתל אל ח'ליפה

### אוסטרקון מנהלי קצר מאל ביארה
אוסטרקון קצר מאום אל־ביארה הנושא כתובת מנהלית, ניתן לזהותו לפי ההקשר כאדומי:

### טביעות חותם
#### בולת המלך קוסגבר
באום אל־ביארה נמצאה בולה הנושאת ציור של כרוב, עם כתובת המזכירה את קוס־גבר מלך אדום:

מלך זה מוזכר כ־Qaus-gabri בכתובותיהם של אסרחדון ואשורבניפל מלך אשור.

#### בולת קוסענל
בולה נוספת, שנמצאה בתל אל-ח'ליפה ומתוארכת למאה ה־6 לפנה"ס, נושאת את הכתובת:

"קוסענל" מפורש כ"קוס עָנָה לי" או כבקשה "קוס עֲנֵה לי".

#### בולת מלכלבע
בולה מבצרה, המתוארכת למאה ה־8 לפנה"ס:

"מלכלבע" הוא אולי כתיב משובש של "מלכבעל".

## ראו גם
* האוסטרקון האדומי מחורבת עוזה
* שפות כנעניות

## הערות שוליים

קטגוריה:שפות שמיות צפון-מערביות
קטגוריה:שפות נכחדות
קטגוריה:אדום
השחקן

**השחקן** (באנגלית: **The Player**) הוא סרט סאטירה אמריקאי משנת 1992 בבימויו של רוברט אלטמן. תסריט הסרט נכתב על ידי מייקל טולקין ומבוסס על נובלה בעלת אותו שם משנת 1988. בסרט משחקים טים רובינס, גרטה סקאקי, פרד וורד ו-וופי גולדברג.

בסרט מופיעים כ-60 ידוענים הוליוודים בהופעות קמע. הסרט מתייחס רבות לסרטי קלאסיקה כמו "עד התביעה", "שדרות סאנסט", "מגע של רשע" ו"הבוגר".

## צוות שחקנים

### הופעות קמע
רוב הידוענים שהופיעו בסרט לא קיבלו שכר על הופעתם. להלן רשימה חלקית של הידוענים:

## הפקה
רוברט אלטמן התקשה למצוא אולפן לסרט החדש עקב כישלונות כלכליים סרטיו הישנים מהעבר למרות הביקורות החיוביות. לכן במשך שנים הוא עבר מחוץ לאולפני הקולנוע המרכזיים ויצר סרטים דלי תקציב. הצלחתו העצומה של "השחקן" החזירה אותו לעשות סרטים הוליוודים גדולים כמו "תמונות קצרות" (1993).

סצנת הפתיחה של הסרט כוללת שוט פתיחה ארוך במיוחד הנמשך כשבע דקות וארבעים ושבע שניות. בסצנה מזכירים את הסרטים "מגע של רשע" של אורסון ולס ו"החבל" של אלפרד היצ'קוק שגם בהם נעשה שימוש בטכניקת ה"שוט הארוך".

## פרסים ומועמדויות
רוברט אלטמן זכה בפרס באפט"א לבמאי הטוב ביותר ובפרס הבמאי הטוב ביותר של פסטיבל הקולנוע בקאן. בנוסף, אלטמן היה מועמד לפרס אוסקר לבמאי הטוב ביותר ולפרס גלובוס הזהב לבמאי הטוב ביותר - סרט קולנוע. מייקל טולקין היה מועמד לפרס אוסקר לתסריט המעובד הטוב ביותר. הסרט עצמו זכה בפרס גלובוס הזהב לסרט הטוב ביותר - קומדיה או מוזיקלי. גרלדין פרוני הייתה מועמדת לפרס אוסקר לעריכה הטובה ביותר. טים רובינס זכה בפרס גלובוס הזהב לשחקן הטוב ביותר - סרט קומדיה או מוזיקלי ובפרס השחקן הטוב ביותר בפסטיבל הקולנוע בקאן. הסרט היה מועמד לרשימת "מאה שנים... מאה קומדיות" של המכון הסרטים האמריקאי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1992
קטגוריה:סרטי קומדיה אמריקאיים
קטגוריה:סרטי סאטירה
קטגוריה:זוכי פרס גלובוס הזהב לסרט קומדיה או מוזיקלי הטוב ביותר
קטגוריה:סרטים אמריקאיים מבוססי ספרים
קטגוריה:סרטים המבוססים על רומנים אמריקאים
Love Beach

**Love Beach** הוא אלבום האולפן השביעי של להקת הרוק המתקדם, אמרסון, לייק ופאלמר. האלבום יצא ב-1978. זה היה החומר המוקלט האחרון של ELP עד ל-Black Moon (1992). אלבום זה הוקלט בגלל ההתחייבות של הלהקה לחוזה שלה עם חברת אטלנטיק רקורדס. האלבום נכשל מבחינה ביקורתית ומסחרית, הוא מוקם במקום ה-55 במגזין הבילבורד. חברי הלהקה לא היו מרוצים כלל מהאלבום. המתופף קרל פאלמר אפילו השווה את עטיפת האלבום לעבודה של הבי ג'יס.

## ביקורת
הביקורות על האלבום שונות ביותר. רבים רואים באלבום זה כנקודת השפל של הלהקה בשנות ה-70, בעוד שאחרים מתייחסים לכמה שירים כחלק מהפופולריות המתמשכת של הלהקה. במגזין הרולינג סטון, כתב מבקר המוזיקה מייקל ברום: "*Love Beach* הוא לא רק רע, אך הוא ממש פתטי. מעופש ומלא שיממון, האלבום הזה הופך את שטיפת הכלים למעשה יצירתי יותר בהשוואה". האתר Allmusic כתב: "הקלטה ש־ELP שחררו רק בגלל שהם חייבים את זה לחברת התקליטים המקורית שלהם, וזה כל אחד צריך לדעת."

## רשימת שירים
# "All I Want Is You" (גרג לייק, פיטר סינפילד) – 2:35
# "Love Beach" (לייק, סינפילד) – 2:46
# "Taste of My Love" (לייק, סינפילד) – 3:33
# "The Gambler" (קית' אמרסון, לייק וסינפילד) – 3:23
# "For You" (לייק וסינפילד) – 4:28
# "Canario (From Fantasia para un Gentilhombre)" (חואקין רודריגו) – 4:00
# "Memoirs of an Officer and a Gentleman" (אמרסון, סינפילד) – 20:16
* Prologue / The Education of a Gentleman – 5:33
* Love at First Sight – 5:37
* Letters from the Front - 5:20
* Honourable Company (A March) - 3:46

## ביצוע
*קית' אמרסון - קלידים
*גרג לייק - גיטרה, גיטרת בס, שירה
*קרל פאלמר - תופים, כלי הקשה
*פיטר סינפילד - פזמונאי
*ג'ק נובר וקרל פיטרסון - טכנאי קול

### רצועות בונוס
# "Canario" - 4:38
# "Taste of my Love" - 3:01
# "Letters from the Front" - 8:52

## סינגלים
* **Canario** / All I Want Is You

## קישורים חיצוניים

קטגוריה:אמרסון, לייק ופאלמר
קטגוריה:אלבומים באנגלית
צ'יילד האסאם

ממוזער|צ'יילד האסאם
**צ'יילד האסאם** (אנגלית: **Frederick Childe Hassam**; 17 באוקטובר 1859 – 27 באוגוסט 1935) היה צייר אמריקאי אימפרסיוניסטי. יחד עם מארי קאסאט וג'ון הנרי טוואצ'טמן, היה ממובילי זרם האימפרסיוניזם בארצות הברית.

## ביוגרפיה
האסאם נולד בשכונת דורצ'סטר (Dorchester) בבוסטון בשנת 1859. אביו היה איש עסקים אמיד, אשר החזיק אוסף גדול של אמנות וענתיקות. האסאם הראה עניין באמנות מגיל צעיר והחל לצייר בצבעי מים כבר בבית הספר.

בשנת 1872 שרפה שהרסה חלק גדול מבוסטון פגעה קשות בעסק של אביו. האסאם עזב את לימודיו בתיכון כדי לעזור למשפחתו בבית דפוס. הוא למד חריטה בעץ החל לעבוד אצל חרט. כבר בשנת 1879 החל לצייר, תחילה בצבעי מים.

בשנת 1882 החל לשמש כמאייר פרי-לאנסר בעבור מספר כתבי עת ופתח סטודיו עצמאי. במקביל המשיך ללמוד ציור בבוסטון. בשנת 1883 הציג את תערוכת היחיד הראשונה שלו.

בשנת 1886 עבר לצרפת, שם למד באקדמיה ז'וליאן שבפריז.

בין השנים 1916 ל-1919, הוא השלים את סדרת ציורי דגלי ארצות הברית שלו, שכללה את השדרה בגשם.

## יצירתו
האסאם שילב ביצירתו את מאפייני האימפרסיוניזם האירופי עם יסודות ייחודיים לארצות הברית, ובכך תרם להתפתחות זרם האימפרסיוניזם האמריקאי. הוא הרבה לצייר סצנות עירוניות, אך גם נסע לאזורים כפריים כדי לתעד נופים טבעיים. בדומה לאימפרסיוניסטים האירופים, חקר את אותם מקומות בתנאי אור ומזג אוויר משתנים.

האמן עבד במרץ רב לאורך חייו והותיר גוף יצירה רחב היקף. הוא הפיק גם הדפסים מיצירותיו, מה שסייע להפצת שמו ולהצלחתו הכלכלית. מסעותיו כללו יעדים רבים ברחבי ארצות הברית וכן ביקורים באירופה, ושתי הסביבות השפיעו על יצירתו.

האסאם נחשב לאחד הציירים האמריקאים החשובים ביותר, ומילא תפקיד מרכזי בהפצת חזון האימפרסיוניזם לציבור. הצלחתו תרמה לעלייה בביקוש לאמנות אימפרסיוניסטית צרפתית בארצות הברית.

## גלריית יצירות נבחרות

קובץ:Rainy Day, Boston.JPG|יום גשום, בוסטון (1886)
File:Hassam,_Rainy_Midnight.jpg|חצות גשומה (1890)
קובץ:Celia Thaxter's Garden.jpg|גן סיליה ת'קסטר (1890)
קובץ:Childe Hassam - Summer Sunlight (Isles of Shoals) - Google Art Project.jpg|אור שמש קיצי (איי שולס) (1892)
קובץ:The Bather by Childe Hassam.jpg|המתרחצת (1905)
קובץ:Childe Hassam - Surf, Isles of Shoals.jpg|גלי הים, איי שולס (1913)
קובץ:The Avenue in the Rain Frederick Childe Hassam 1917.jpeg|השדרה בגשם (1917)


## קישורים חיצוניים

* אוסף מיצירותיו
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:בוגרי אקדמיה ז'וליאן
קטגוריה:אמריקאים שנולדו ב-1859
קטגוריה:אמריקאים שנפטרו ב-1935
Black Moon

**Black Moon** (ירח שחור) הוא האלבום השמיני, והראשון אחרי 14 שנים, של להקת הרוק המתקדם, אמרסון, לייק ופאלמר, אשר יצא ב-1992.

האלבום קיבל ביקורות פושרות, אך הוא לא הצליח כמו האלבומים המוקדמים של ELP כמו Tarkus ו-Brain Salad Surgery. 

## רשימת שירים
#"Black Moon" (קית' אמרסון, גרג לייק, קרל פאלמר) – 6:56
#"Paper Blood" (אמרסון, לייק ופאלמר) – 4:26
#"Affairs of the Heart" (ג'ף דאונס, לייק) – 3:46
#"Romeo and Juliet" (סרגיי פרוקופייב) – 3:40
#"Farewell to Arms" (אמרסון, לייק) – 5:08
#"Changing States" (אמרסון) – 6:01
#"Burning Bridges" (מרק מניקה) – 4:41
#"Close to Home" (אמרסון) – 4:27
#"Better Days" (אמרסון, לייק) – 5:33
#"Footprints in the Snow" (לייק) – 3:50
* "Affairs of the Heart" נכתב ב-1998 לפרויקט שתכננו לייק וג'ף דאונס בשם Ride the Tiger

## ביצוע
*קית' אמרסון - קלידים, פסנתר
*גרג לייק - שירה, גיטרה, גיטרת בס, מפוחית פה
*קרל פאלמר - תופים, כלי הקשה
## קישורים חיצוניים

קטגוריה:אלבומים באנגלית
קטגוריה:אלבומי רוק מתקדם
In the Hot Seat

**In the Hot Seat** הוא אלבום האולפן התשיעי והאחרון של להקת הרוק המתקדם, אמרסון, לייק ופאלמר. האלבום יצא לאור ב-1994. לקית' אמרסון הייתה בעיה ביד השמאלית שכמעט לא אפשרה לו לנגן בקלידים. המתחים בינו לבין גרג לייק נוצרו שוב באלבום זה. השיר "Daddy" נכתב לזכרה של שרה אנה ווד, ומשמש להגברת מודעות של ילדים נעדרים.

האלבום הוקלט ב-Goodnight L.A. Studios שבלוס אנג'לס, קליפורניה. וטכנאי הקול היו אמרסון וקית' אולסן.

## רשימת שירים
#"Hand of Truth" (קית' אמרסון, גרג לייק) – 5:22
#"Daddy" (לייק) – 4:42
#"One By One" (לייק, אמרסון, קית' אולסן) – 5:07
#"Heart on Ice" (לייק, אולסן) – 4:19
#"Thin Line" (אמרסון, אולסן, ביל ווראי) – 4:45
#"Man in the Long Black Coat" (בוב דילן; תיזמור: אמרסון)– 4:12
#"Change" (אמרסון, לייק, אולסן, ווראי) – 4:43
#"Give Me a Reason to Stay" (סטיב דימונד, סם לורבר) – 4:14
#"Gone Too Soon" (קית' וושלר, לייק, ווראי) – 4:11
#"Street War" (אמרסון, לייק) – 4:24

### רצועות בונוס
#"Hammer It Out" (רצועת בונוס בגרסה המשופרת לאלבום בהוצאת Rhino)
#"Pictures at an Exhibition (הקלטה באולפן, נכללה לראשונה במארז התקליטורים The Return of the Manticore)
#*A. "Promenade" (מודסט מוסורגסקי, אמרסון) – 1:46
#*B. "The Gnome" (מוסורגסקי, קרל פאלמר) – 2:06
#*C. "Promenade" (מוסורגסקי, לייק) – 1:45
#*D. "The Sage" (לייק) – 3:10
#*E. "The Hut of Baba Yaga" (מוסורגסקי) – 1:16
#*F. "The Great Gates of Kiev" (מוסורגסקי) – 5:24

## ביצוע
*קית' אמרסון - קלידים
*גרג לייק - גיטרה, גיטרת בס, שירה
*קרל פאלמר - תופים, כלי הקשה

## קישורים חיצוניים

קטגוריה:אמרסון, לייק ופאלמר
קטגוריה:אלבומים באנגלית
צ'י באי-שה

**צ'י בָּאי-שְה** (בסינית מפושטת: 齐白石; בפין-יין: **Qi Baishi**; 1 בינואר 1864 – 16 בספטמבר 1957) היה צייר סיני נודע.

## ביוגרפיה
צ'י באי-שה נולד למשפחת איכרים ענייה ממחוז חונאן, הבכור מתוך תשעה אחים ואחיות. הוא למד בבית ספר פחות משנה עקב מחלה. כשהיה בן 14 החל לעבוד בעסקי השטיחים וכן ללמוד לצייר באופן עצמאי. בשנת 1917 התיישב בבייג'ינג.

צ'י שכלל את סגנון הציור הסיני המסורתי, ונודע בזכות ציורי צבעי המים הצבועים והעדינים שלו. ביצירותיו אפשר למצוא מוטיבים מעולם החי והצומח כמו פרחים, חרקים, דגים, פרפרים, פירות, ציפורים ולעיתים גם בני אדם.

בשנת 1953 נבחר לעמוד בראש אגודת הציירים הסינים. הוא נפטר בשנת 1957 בבייג'ינג. בשנת 2011, נמכר ציורו "נשר עומד על עץ אורן", בכ-65.5 מיליון דולר, ובכך היה לציור שנמכר במחיר הגבוה ביותר במכירה פומבית בהיסטוריה.

## קישורים חיצוניים

* 
* 

קטגוריה:ציירים סינים
קטגוריה:סינים שנולדו ב-1864
קטגוריה:נפטרים ב-1957
קטגוריה:סינים שנפטרו במאה ה-20
וינטרס

**וינטרס** (באנגלית: **Winters**) הוא שם משפחה שמשמעותו חורפים. 

קטגוריה:שמות משפחה
חלונות כפולים

**חלונות כפולים** הוא הרומן הראשון של אילנה וייזר-סנש, שראה אור בהוצאת ידיעות אחרונות – ספרי חמד, בשנת 1995.

## תקציר העלילה
הרומן הוא מסעו של זוג צעיר שעוזב את הארץ ונוסע לקנדה. הוא עסוק בהשלמת הדוקטורט והיא ממתינה שיסיים את לימודיו. תמר, גיבורת הסיפור גדלה כבת יחידה להורים ניצולי שואה שבשל חרדתם סגרו בפניה את העולם. כשהיא מתבגרת היא מגלה שהעולם זר לה ומתקשה להתנהל בתוכו. הבדידות בארץ הצפונית קשה לה, נשיותה והאמהות שכמו נכפית עליה קשים אף הם. מפגש עם אישה מבוגרת ממנה, תחליף לאם שהייתה לה משנה את חייה ומאפשר תחילתה של החלמה. כשהם שבים לישראל הופכת תמר לעיתונאית. במהלך עבודתה היא מתקרבת אל חבר לעבודה, ופוגשת באישה נוספת שמשפיעה על תפישתה את נשיותה ואת האמהות שלה, ומסייעת לה להבהיר לעצמה אם אכן היא מוכנה להיות אם לילד נוסף. 
 
הרומן נקרא "חלונות כפולים" על שם החלונות הכפולים הנהוגים בקנדה כדי לגונן על הבית מהקור השורר בחוץ.

## קישורים חיצוניים
*  

קטגוריה:רומנים בעברית
קטגוריה:ספרי 1995
קטגוריה:ספרי ידיעות ספרים